Pielikums Nr. 5
Sarunu procedūras

“Biroja tehnikas iegāde Covid-19 infekcijas nodaļu darba nodrošināšanai”
ID Nr. RAKUS 2021/128A_2 Nolikumam


LĪGUMS Nr. B3-2021/_________ (Projekts)

par biroja tehnikas iegādi Covid-19 infekcijas nodaļu darba nodrošināšanai 
Rīgā,
                                                                                        2021. gada ___. ____________

SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038 (turpmāk – Pasūtītājs), kuru, saskaņā ar statūtiem pārstāv valdes priekšsēdētājs Imants Paeglītis, valdes loceklis Kaspars Plūme, valdes loceklis Haralds Plaudis un valdes loceklis Andis Pinkulis, no vienas puses un
____________________, reģistrācijas Nr. _______________________, juridiskā adrese ________________________ (turpmāk – Izpildītājs), kuru saskaņā ar _____________ pārstāv ___________________, no otras puses,
abi kopā turpmāk saukti – Puses, katrs atsevišķi – Puse,
pamatojoties uz Pasūtītāja rīkotās iepirkuma procedūras (organizēta, pamatojoties uz Publisko iepirkumu likuma 8. panta septītās daļas 3. punktu) “Biroja tehnikas iegāde Covid-19 infekcijas nodaļu darba nodrošināšanai”, identifikācijas Nr. RAKUS 2021/128A_2 (turpmāk – Iepirkuma procedūra) rezultātiem noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Līguma priekšmets ir Līguma pielikumā Nr. 1 “Tehniskā specifikācija” norādīto multifunkcionālo printeru (turpmāk - Iekārtas) iegāde.

1.2. Izpildītājs apņemas piegādāt Iekārtas, bet Pasūtītājs apņemas pieņemt un apmaksāt Izpildītāja piegādātās Iekārtas atbilstoši Līguma nosacījumiem un tā pielikumam Nr. 1 “Tehniskā specifikācija”, kā arī saskaņā ar Latvijas Republikā spēkā esošajiem normatīvajiem aktiem. 
2. LĪGUMA SUMMA UN NORĒĶINU KĀRTĪBA
2.1. Līguma kopējā summa ir _____________ euro (_____________ euro un ___ centi) bez pievienotās vērtības nodokļa (turpmāk – PVN).
2.2. PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma kopējā summa bez PVN nevar tikt grozīta.
2.3. Līguma 2.1. punktā norādītajā Līguma kopējā summā ietilpst izdevumi, kas saistīti ar Iekārtu piegādi, kā arī nodokļi un nodevas (izņemot PVN) un jebkuri izdevumi, kuri rodas vai var rasties Izpildītājam, izpildot līgumsaistības. Pasūtītājam nav pienākuma veikt nekādus citus papildu maksājumus.
2.4. Samaksu Pasūtītājs veic 30 (trīsdesmit) kalendāro dienu laikā no rēķina saņemšanas brīža, kas tiek iesniegts Pasūtītājam pēc Līguma 3.5. punktā noteiktā nodošanas-pieņemšanas akta abpusējas parakstīšanas.

2.5. Samaksu Pasūtītājs veic ar pārskaitījumu uz Izpildītāja Līgumā norādīto bankas kontu.
2.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3. IEKĀRTU PIEGĀDES UN PIEŅEMŠANAS KĀRTĪBA
3.1. Iekārtu piegādes vieta – stacionārs „Gaiļezers” – Hipokrāta ielā 2, Rīgā.

3.2. Iekārtu piegāde Izpildītājam jāveic 7 (septiņu) kalendāro dienu laikā no līguma noslēgšanas dienas.

3.3. Iekārtu piegādes laiku Izpildītājam jāsaskaņo ar Līguma 10.1.1. apakšpunktā norādīto Pasūtītāja atbildīgo personu šī Līguma ietvaros.

3.4. Iekārtu piegāde uzskatāma par pabeigtu, kad Puses ir abpusēji parakstījušas Līguma 3.5. punktā norādīto nodošanas – pieņemšanas aktu.

3.5. Pēc tam, kad Izpildītājs ir veicis Iekārtu piegādi, Pasūtītājs pieņem Iekārtas Izpildītāja pārstāvja klātbūtnē, par ko Līguma 10.1. punkta apakšpunktos norādītās Pušu atbildīgās personas šī Līguma ietvaros abpusēji paraksta Izpildītāja sagatavotu nodošanas - pieņemšanas aktu, kas ir pamats rēķina izrakstīšanai un norēķinu veikšanai.

3.6. Ja, pieņemot Iekārtas, atklājas trūkumi, bojājumi vai citāda neatbilstība Līguma noteikumiem, Pasūtītājs par konstatēto neatbilstību sastāda defektu aktu, kuru iesniedz Izpildītājam. Pasūtītājs defektu aktu Izpildītājam nodod personīgi. Izpildītājam defektu aktā norādītie trūkumi, bojājumi un neatbilstības par saviem līdzekļiem jānovērš defektu aktā norādītajā termiņā, kas nevar būt garāks par 3 (trīs) dienām. Defektu aktā norādītais trūkumu, bojājumu un neatbilstību novēršanas termiņa skaitījums sākas no defektu akta saņemšanas brīža. Defektu akts tiek uzskatīts par saņemtu dienā kad tas nodots personīgi.
3.7. Pasūtītājs paraksta Līguma 3.5. punktā norādīto nodošanas - pieņemšanas aktu tikai pēc tam, kad Izpildītājs ir pilnībā novērsis defektu aktā norādītos trūkumus, bojājumus un neatbilstības.
3.8. Defektu aktā norādītais trūkumu novēršanas termiņš nav uzskatāms par Līguma 3.2. punktā noteiktā termiņa pagarinājumu.
4. IEKĀRTU KVALITĀTE UN GARANTIJA

4.1. Izpildītājs garantē, ka piegādātās Iekārtas būs jaunas, iepriekš nelietotas, nesaturēs iepriekš lietotas vai atjaunotas sastāvdaļas vai komponentes un tās atbildīs visām Pasūtītāja tehniskajā specifikācijā (Līguma pielikums Nr. 1) izvirzītajām prasībām, kā arī visu to Latvijas Republikā spēkā esošo normatīvo aktu prasībām, kas uz tām attiecas.
4.2. Izpildītājs nodrošina piegādātajām Iekārtām 36 (trīsdesmit sešu) mēnešu garantiju no Līguma 3.5. punktā noteiktā nodošanas - pieņemšanas akta abpusējas parakstīšanas brīža.

4.3. Par Iekārtu bojājumiem Pasūtītājs informē Izpildītāju pa tālruni ________ vai e-pastu: ________________. Izpildītājs 8 darba stundu laikā (Darba laiks: darba dienas (pirmdiena – piektdiena) no plkst. 08:00 – 16:30.) novērtē Iekārtu funkcionalitāti, sastāda defektu novērtēšanas aktu, kurā norāda bojājumu un nepieciešamās darbības.

4.4. Garantijas laikā, Iekārtu bojājuma gadījumā Izpildītājs bez maksas nodrošina Iekārtu remontu un/vai bojāto detaļu nomaiņu pret pilnībā funkcionējošām rezerves daļām tā, ka Iekārtas pilnā apjomā ir spējīgas veikt tām paredzētās funkcijas. Izpildītājs veic Iekārtu remontu, rezerves daļu nomaiņu viena mēneša laikā pēc Pasūtītāja pieteikuma saņemšanas brīža. Ja objektīvu iemeslu dēļ noteiktajā termiņā nav iespējams veikt garantijas remontu, Puses var vienoties par citu termiņu. Par nomainītām detaļām Piegādātājs sastāda aktu un iesniedz Pasūtītāja pārstāvim. Defektu gadījumos, Izpildītājs var nodrošināt Iekārtas aizvietošanu uz remonta laiku.

4.5. Defektus, kas radušies nepareizas ekspluatācijas rezultātā, apliecina neatkarīgs eksperts un uz tiem garantijas nosacījumi nav attiecināmi. Eksperta pakalpojumus sedz vainīgā puse.
5. IZPILDĪTĀJA PIENĀKUMI UN TIESĪBAS

5.1. Izpildītāja pienākumi:

5.1.1. piegādāt Iekārtas atbilstoši Līguma un Līguma pielikuma Nr.1 “Tehniskā specifikācija” prasībām;
5.1.2. Iekārtu piegādes laikā Pasūtītājam iesniegt Iekārtu lietošanas instrukciju latviešu valodā drukātā veidā, vai nodrošināt Pasūtītājam Iekārtu lietošanas instrukcijas pieejamību lejupielādei elektroniskā veidā ražotāja mājas lapā;

5.1.3. par saviem līdzekļiem novērst defektu aktā norādītos vai garantijas laikā konstatētos trūkumus;

5.1.4. Iekārtu piegādes laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā u.tml.;
5.1.5. pēc Iekārtu piegādes, iesniegt Pasūtītājam Izpildītāja sagatavotu nodošanas -pieņemšanas aktu un atbilstošu rēķinu; 
5.1.6. Līguma 5.1.1. līdz 5.1.5. punktā minētais Izpildītāja pienākumu uzskatījums nav uzskatāms par izsmeļošu – Izpildītājam ir arī citi no Līguma izrietoši pienākumi.

5.2. Izpildītāja tiesības:
5.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
5.2.2. par kvalitatīvu Līguma noteikumu izpildi saņemt Līgumā noteikto samaksu;
5.2.3. Līgumā noteiktos gadījumos saņemt no Pasūtītāja līgumsodu.
6. PASŪTĪTĀJA PIENĀKUMI UN TIESĪBAS
6.1. Pasūtītāja pienākumi:

6.1.1. sniegt Izpildītājam Pasūtītāja rīcībā esošu informāciju, kas nepieciešama Līguma saistību izpildei; 
6.1.2. pieņemt Iekārtas, kas piegādātas atbilstoši Līguma un tā pielikumu noteikumiem;

6.1.3. veikt Līgumā noteikto samaksu Izpildītājam par kvalitatīvu Līguma noteikumu izpildi, ievērojot Līgumā noteikto  norēķinu kārtību.
6.1.4. Līguma 6.1.1. līdz 6.1.3. punktā minētais Pasūtītāja pienākumu uzskatījums nav uzskatāms par izsmeļošu – Pasūtītājam ir arī citi no Līguma izrietoši pienākumi.
6.2. Pasūtītāja tiesības:
6.2.1. saņemt informāciju no Izpildītāja par Līguma izpildes gaitu un citiem Līguma izpildes jautājumiem;
6.2.2. nepieņemt Līguma nosacījumiem vai Latvijas Republikā spēkā esošajiem normatīvajiem aktiem neatbilstošu Iekārtu piegādi;
6.2.3. Līgumā noteiktos gadījumos saņemt no Izpildītāja līgumsodu.
7. PUŠU ATBILDĪBA UN DOMSTARPĪBU RISINĀŠANAS KĀRTĪBA
7.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
7.2. Ja Pasūtītājs neveic samaksu par atbilstoši Līguma noteikumiem piegādātajām Iekārtām Līgumā noteiktajos termiņos, Izpildītājs ir tiesīgs pieprasīt no Pasūtītāja līgumsodu 0,1% (nulle, komats, viens procents) apmērā no nesamaksātās summas par katru maksājuma termiņa nokavējuma dienu, saskaņā ar Izpildītāja iesniegto rēķinu, bet ne vairāk par 10% (desmit procentiem) no neapmaksātās summas.
7.3. Ja Izpildītājs kavē Līguma 3.2., 3.6., 4.3. vai 4.4. punktā noteikto termiņu, tad Pasūtītājam ir tiesības pieprasīt no Izpildītāja līgumsodu 0,1% (nulle, komats, viens procents) apmērā no kopējās Līguma summas par katru nokavēto dienu, bet ne vairāk par 10% (desmit procentiem) no kopējās Līguma summas.

7.4. Līguma 8.3. punkta 8.3.1., 8.3.2., 8.3.4., 8.3.5. un 8.3.6. apakšpunktos noteiktajos gadījumos Pasūtītājam ir tiesības saņemt no Izpildītāja līgumsodu 10% (desmit procenti) apmērā no kopējās Līguma summas.

7.5. Pasūtītājs ir tiesīgs attiecīgo līgumsoda summu ieturēt savstarpēja ieskaita veidā.
7.6. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
7.7. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
7.8. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
8. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
8.1. Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei.
8.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
8.3. Pasūtītājam ir tiesības nekavējoties, ar vienpusēju rakstisku paziņojumu priekšlaicīgi izbeigt Līgumu šādos gadījumos:
8.3.1. ja ir uzsākta Izpildītāja labprātīga vai piespiedu likvidācija;
8.3.2. ja pret Izpildītāju ir uzsākta maksātnespējas procedūra, vai tā darbība ir apturēta;
8.3.3. ja Izpildītājs kavē Līgumā noteiktos termiņus vairāk par 3 (trīs) dienām; 
8.3.4. ja Izpildītājs zaudējis tiesības sniegt Pakalpojumu (piemēram, kvalifikācijas dokumenti, ko Izpildītājs iesniedzis, piesakoties Iepirkuma procedūrā, ir zaudējuši spēku);
8.3.5. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.3.6. ja Izpildītājs atsakās no Līguma izpildes vai nepilda citus Līgumā noteiktos Izpildītāja pienākumus.
8.4. Izpildītājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķina apmaksu ilgāk par 30 (trīsdesmit) dienām.
9. NEPĀRVARAMA VARA
9.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Iekārtu piegādes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
9.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9.3. Ja nepārvaramas varas apstākļu dēļ līgums nav izpildāms ilgāk par vienu mēnesi, katrai no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.
10. CITI NOTEIKUMI
10.1. Atbildīgās personas šī Līguma ietvaros:

10.1.1. no Pasūtītāja puses: pilnvarota komunikācijai ar Izpildītāju, šī Līguma izpildes uzraudzības veikšanai, ar Līguma izpildi saistīto dokumentu pieņemšanai, apstiprināšanai, pieņemšanas - nodošanas aktu parakstīšanai un citu ar līguma izpildi saistītu darbību nodrošināšanai: Informācijas tehnoloģiju infrastruktūras daļas vadītājs, Raimonds Vimba, tālr. +371 29242657, e-pasts: raimonds.vimba@aslimnica.lv;

10.1.2. no Izpildītāja puses: pilnvarota (-as)  komunikācijai ar Pasūtītāju, šī Līguma izpildes uzraudzības veikšanai, ar Līguma izpildi saistīto dokumentu iesniegšanai, pieņemšanas - nodošanas aktu parakstīšanai un citu ar līguma izpildi saistītu darbību nodrošināšanai:___________________, tālr. ________________, e-pasts:________________. 
10.2. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
10.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
10.4. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.
10.5. Ja kādai no Pusēm tiek mainīta atrašanās vieta, banku rekvizīti, atbildīgās personas vai to kontaktinformācija, tad tā piecu darba dienu laikā rakstiski, uz Līgumā norādīto e-pasta adresi, paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.

10.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.
10.7. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
10.8. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama.
10.9. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām, kā arī datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, nepieciešamības gadījumā, noslēdzot datu apstrādes līgumu.

10.10. Līgums sastādīts uz 7 (septiņām) lapām 2 (divos) eksemplāros. Katram Līguma eksemplāram pievienots:

•
pielikums Nr. 1 „Tehniskā specifikācija” uz ______ lapām;
•
pielikums Nr. 2 „Defekta akts” uz vienas lapas.
10.11. Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.
10.12. Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.
11. PUŠU REKVIZĪTI UN PARAKSTI
	11.1. PASŪTĪTĀJS:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV24HABA0001407045805

______________________________

I. Paeglītis

______________________________

K. Plūme

______________________________

H. Plaudis

______________________________

A. Pinkulis
	11.2. IZPILDĪTĀJS:

____________________________

____________________________ 

____________________________

Reģ. Nr. _____________________

Banka: ______________________
Bankas kods: _________________

Konta Nr.____________________

_____________________________




Pielikums Nr. 2
pie līguma par biroja tehnikas iegādi Covid-19 infekcijas nodaļu darba nodrošināšanai
DEFEKTA AKTS

pie 2021. gada _________ līguma Nr. B3-2021/____
Rīgā, 2021. gada ___. ________________

SIA „Rīgas Austrumu klīniskā universitātes slimnīca”, reģ. Nr. 40003951628, juridiskā adrese Hipokrāta iela 2, Rīga, LV-1038, kuru atbilstoši 2021. gada ___. ____________ līguma Nr. B3-2021/_____ par biroja tehnikas iegādi Covid-19 infekcijas nodaļu darba nodrošināšanai (turpmāk – „Līgums”), 10.1.1. punktam pārstāv
_______________________________________,

pārbaudot Līguma izpildi, konstatēja, ka

(Iekārtu piegāde/Pakalpojums nav veikts; Iekārtas ir nekvalitatīvas vai bojātas)__________________________________________________________________________________________________________________________________________________________________________________________________________________________________________________________________________________________________________________________
Minētie trūkumi jānovērš ____ (_____________________) dienu laikā no šī defekta akta saņemšanas dienas saskaņā ar Līguma 3.6. punktu.
_____________________________

_____________________________

